 لاهور (اسپورٽس نيوز) قومي ٽيم جي اڳوڻي ڪپتان شاهد آفريدي پي ايس ايل ۾ ٽيمن جو انگ وڌائڻ جو مطالبو ڪري ڇڏيو. شاهد آفريدي ٽيمن جا انگ وڌائڻ سان گڏ وڌيڪ شهرن ۾ ميچون به ڪرائڻ جي تجويز ڏني. هڪ انٽرويو ۾ شاهد آفريدي چيو ته نريندر مودي جيستائين ڀارت جو وزيراعظم رهندو، روايتي حريف ٽيمن جي سيريز ممڪن ناهي، پي سي بي کي مڪمل واپس آڻڻ جو ڪريڊٽ پي سي بي ڏانهن وڃي ٿو. آفريدي چيو ته ان سان ليگ وڌيڪ مضبوط ٿيندي ۽ ساک وڌندي، چار شهرن ۾ ميچون رانديگرن لاءِ به زبردست ڳالهه هوندي. پنهنجي فٽنس ۽ پرفارمنس جي سوال تي شاهد آفريدي چيو ته ملتان سلطانز جو حصو بڻجي خوشي ٿي، ماڻهو ان ٽيم کي ايتري اهميت ناهن ڏئي رهيا پر اسان وٽ موجود باصلاحيت رانديگر ڪنهن به ٽيم کي هارائي سگهن ٿا.